als_Latn dik_Latn sag_Latn
Analistët : Bomba reale për të lënë në hije “bombat” e Zaevit
Një bombë shpërtheu mbrëmë para gjykatës në Shkup. Nuk pati të lënduar e as dëme materiale. I vetmi dëm ishte frika se ky shpërthim ishte paralajmërim ogurzi për ndonjë tensionim të situatës derisa priten të “shpërthejnë bomba” tjera nga ana e liderit opozitar, Zoran Zaev.
Në opinion ka pasur spekulime se mund të ketë tensione ndëretnike, të cilat mund të fryheshin edhe nga partitë në pushtet. Spekulohet se kjo do t’u shërbente atyre për të marrë bajrakun e mbrojtjes së komunitetit të tyre “të rrezikuar nga ana tjetër”.
Diçka e tillë është përmendur edhe nga ish-kandidati presidencial nga radhët e LSDM-së, Stevo Pendarovski, i cili ka theksuar se situata konfliktuoze mund t’u shërbejë partive në pushtet për ta tërhequr vëmendjen nga skandalet të cilat është duke i shpalosur opozita.
Disa media proqeveritare këtë deklaratë të Pendarovskit e interpretuan si thirrje për të nxitur konflikte dhe për të marrë pushtetin me dhunë, duke ia mbajtur ison pretendimit të kryeministrit Gruevski se opozita është duke organizuar “puç shtetëror”, e mbështetur nga shërbime të vendeve të huaja.
Duke komentuar situatën dhe shpërthimin para gjykatës, publicisti Xhelal Neziri thekson se Qeveria do tentojë me çdo kusht që ta defokusojë opinionin.
“Mendoj se do të ketë tentime për defokusim të vëmendjes nga shpalosja e aferave korruptive në diçka tjetër. I kemi të njohura këto metoda nga vitet e fundit, kur marrëdhëniet ndëretnike keqësoheshin sa herë që nevojitej rritje e rejtingut të partive në pushtet”, thotë Neziri.
Sipas tij, tani qëllimi është defokusimi i vëmendjes dhe frikësimi i qytetarëve.
Nërkohë, opinioni vlerëson se VMRO-në dhe BDI-në mund t’i “shpëtojnë” vetëm akte te tilla destabilizuese, sepse do të provonin të bëheshin “bajraktarë” të mbrojtjes së maqedonasve, respektivisht të shqiptarëve. Neziri shprehet se çfarëdolloj konflikti i mundshëm, gjithsesi do ishte fatal për Maqedoninë.
“Një konflikt i mundshëm ndëretnik apo ndërreligjioz do të ishte fatal për Maqedoninë, por do të shpëtonte figurat kyçe të pushtetit nga përndjekja penale për thyerjet e ligjeve të vendit, të cilat kanë filluar të zbardhen. Nuk përjashtohet edhe ky skenar kur kihet parasysh papërgjegjësia e kësaj qeverie në raport me sigurinë dhe perspektivat e qytetarëve të saj”, deklaron Neziri.
Në anën tjetër, politologu Xhenis Sulimani thekson se rastet e tilla që nuk zbulohen nga shteti hapin dyshime dhe e forcojnë bindjen se janë akte për të manipuluar opinionin dhe për ta defokusuar nga ngjarje më të rëndësishme.
“Sot me rëndësi është zbulimi i aferave të Qeverisë që i ka paralajmëruar lideri i opozitës, Zoran Zaev, andaj çdo tentim për defokusim të opinionit është i kotë. Ngase nuk është hera e parë kur pritet të zbardhet një e vërtetë të ketë veprime të këtilla”, ka deklaruar Sulimani, për portalin SHENJA.
Ai ka rikujtuar se shpërthimi në po të njëjtin vend para gjykatës disa muaj më parë ende nuk është zbardhur. Gjithashtu, edhe shpërthimi i dytë në objektin e Qeverisë gjithashtu nuk është zbardhur.
“Mendoj se asnjë skenar, qoftë edhe i organeve shtetërore nuk do të ketë sukses. ‘Bombave’ të Zaevit as nuk do t’i prijnë po as nuk do t’i pasojnë incidente ndëretnike. Ngaqë dëshmitë e paralajmëruar do të zbardhin afera kriminale, kështu që krimi ka emër dhe mbiemër, është pa fe dhe pa etni”, ka deklaruar Sulimani.
- Menduh Thaçi në Strugë: Jemi në bisedime për futjen e PDSH-së në qeveri (VIDEO)
- Të gjithë ministrat dhe Mijallkov në tubimin e VMRO-së (FOTO)
- Ndiqni LIVE tubimin e VMRO-së në sallën Boris Trajkovski (VIDEO)
- Reka: Në cilën 'Bombë' do të shpaloset e vërteta edhe për parcelat e gjelbëra të uzurpuara në Çair?
- Maqedoni: Afera e përgjimeve demaskoi partitë shqiptare
- Zoran Zaev: Nuk do të kursejmë aspak as BDI-në e as PDSH-në (VIDEO)
- Zaev: Ja sa i pandershëm është Gruevski
- A u bartën simpatizuesit e VMRO-së me këta autobusë?!
- "Shkupi me dy fytyra" transmetohet sot në Top Channel (VIDEO)
- SKANDALOZE/ Menduh Thaçi i bindet Sasho Mijallkovit deri ne vdekje! (VIDEO+AUDIO)
- Zaev në “Shqip”: Bisedat ku përfshihen edhe shqiptarët (VIDEO)
- Shikojeni drejtpërsëdrejti në Almakos pres-konferencën e Zoran Zaev
- Almakos në transimetim LIVE : Bomba e 9 e LSDM-së - VIDEO
- THUMB: 'Zhduket' Menduh Thaçi, 'Razoznavaçka Slluzba' vihet në kërkim
- “Bokseri” i PDSH-së nuk e mbron trajnerin e vet? (VIDEO)
- SKANDAL: Musa Xhaferi si Menduh Thaçi i rri gatitu Sasho Mijallkovit! (VIDEO+AUDIO)
- PDSH-ja në Qeveri? Ja reagimi i BDI-së
- Shikojeni reagimin e Musa Xhaferit në pyetjen e 'Bombave' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn